Legal Document

Category: 13

Text:
31. ΝΟΜΟΘΕΤ. ΔΙΑΤΑΓΜΑ υπ’ αριθ. 606 της 22/24 Οκτ. 1941 (ΦΕΚ Α΄ 360) Περί ρυθμίσεως ζητημάτων τινων αφορώντων την διεξαγωγήν των καπνοβιομηχανικών εργασιών και τροποποιήσεως ενίων διατάξεων περί Εφοριών Καπνού. Εκυρώθη δια της υπ’ αριθ. 311/1946 πραξ. Υπ. Συμβουλίου. Άρθρ.1.-(Καταργήθηκε από την παρ. 8 άρθρ. 26 Νόμ. 1439/1984, ΦΕΚ Α΄ 65, κατωτ. αριθ. 94). Άρθρ.2-3.(Κυρούνται αποφάσεις και διαταγαί του Υπ. Οικονομικών). Σελ. 306(β) Τεύχος Ζ11-Σελ. 88 Άρθρ.4.-Η αληθής έννοια του άρθρ. 7 του από 28 Ιουλ. 1931 Δ/τος «περί κώδικος Νόμων περί τελών χαρτοσήμου» ως και η του άρθρ. 5 του υπ’ αριθ. 1578/1939 Α.Ν. «περί αντικαταστάσεως δια τέλους ενιαίας αξίας των τελών χαρτοσήμου μετά πάντων των επ’ αυτών προσθέτων ποσοστών και συμπληρώσεως ενίων διατάξεων των περί τελών χαρτοσήμου Νόμων», είναι ότι δια πάσαν δαπάνην αφορώσαν την κατασκευήν του φύλλου σφραγιστού χάρτου, του κινητού επισήματος, παντός ετέρου ειδικού ενσήμου και ενσήμων ταινιών καπνού την επισήμανσιν, συσκευασίαν, αποσυσκευασίαν ή μεταβολήν αυτών, ως και δι’ ημερησίαν αποζημίωσιν των δια την εκτέλεσιν των εργασιών τούτων συνιστωμένων Επιτροπών, ο Υπουργός των Οικονομικών εντέλλεται την εκ του ειδικού προϋπολογισμού των εξόδων του Υπουργείου των Οικονομικών πληρωμήν αυτών. Το ποσόν της κατά τ’ ανωτέρω αποζημιώσεως καθορίζεται υπό του Υπουργού όστις εντέλλεται ωσαύτως και την πληρωμήν πάσης άλλης δαπάνης αφορώσης την εκτέλεσιν των εργασιών τούτων. 28.Ε.α.31 Κώδικας Φορολογίας Καπνού Άρθρ.5-Δι’ αποφάσεων του Υπουργού των Οικονομικών καθορίζονται: α)Ο τρόπος καθ’ ον ενεργείται η παρακολούθησις και διαπίστωσις της διαθέσεως υπό των καπνοβιομηχάνων των παρ’ αυτών παραληφθέντων και εφεξής παραληφθησομένων επί μειωμένω δασμώ ειδών εκ χάρτου και χαρτονίου προς τον σκοπόν της συσκευασίας των σιγαρέττων. β)Τα όργανα εις α θέλει ανατεθή η παρακολούθησις αύτη της διαθέσεως. γ)Η καταβλητέα υπό των καπνοβιομηχάνων αποζημίωσις εις τα όργανα εις α θέλει ανατεθή η πρόσθετος αύτη εργασία, ως και ο τρόπος καταβολής αυτής και δ)πάσα εν γένει λεπτομέρεια ως προς την εφαρμογήν της διατάξεως ταύτης. Άρθρ.6.-Αι διατάξεις των παρ. 1, 2, 3 και 4 του άρθρ. 24 του υπ’ αριθ. 395 της 18 Αυγ. 1941 Ν.Δ/τος «περί συμπληρώσεως, τροποποιήσεως και καταργήσεως ενίων διατάξεων οικονομικών νόμων κλπ.» έχουσιν εφαρμογήν και επί των Εφοριών Καπνού. Άρθρ.7.-Η εν τη παρ. 3 του άρθρ. 17 του Α.Ν. 667/1937 «περί τροποποιήσεως ενίων διατάξεων αφορωσών το Υπουργείον των Οικονομικών προς επίτευξιν οικονομιών», φράσις «μη δυνάμενος να υπερβή εκάστοτε τους εξ μήνας», αντικαθίσταται δια της φράσεως «μη δυνάμενος να υπερβή εκάστοτε τα δύο έτη». Άρθρ.8.-Μόνιμοι Γραμματείς Εφοριών Καπνού, επί βαθμώ Υπουργικού Γραφέως α΄ τάξεως ή Ακολούθου, κεκτημένοι πτυχίον Πανεπιστημίου ή Ανωτάτης Σχολής εκ των υπό του άρθρ. 4 του Ν.Δ. της 27/6/1935 «περί συμπληρώσεως του οργανισμού των υπηρεσιών του Υπουργείου των Οικονομικών» προβλεπομένων, προαγόμενοι ή προαχθέντες εις τον βαθμόν του Υπουργικού Γραμματέως β΄ τάξεως, θεωρούνται κατέχοντες τον βαθμόν τούτον, μόνον δια τον καθορισμόν της αρχαιότητος και της περαιτέρω προαγωγής αυτών, αφ’ ης εκέκτηντο τα υπό των κειμένων διατάξεων απαιτούμενα προσόντα δια τον διορισμόν των εις τον βαθμόν του δοκίμου γραμματέως α΄ τάξεως Εφοριών Καπνού, εφ’ όσον ετέλουν κατά τον χρόνον τούτον εν υπηρεσία. Άρθρ.9.-1.(Αφορώσα περιορισμούς παραγωγής καπνοβιομηχ. προϊόντων, κατηργήθη δια του άρθρ. 1 ν. 207/1945). 2.Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως.